## Uredba o Uredu za opće poslove Hrvatskoga sabora i Vlade Republike Hrvatske

### NN 70/2001 (3.8.2001.), Uredba o Uredu za opće poslove Hrvatskoga sabora i Vlade Republike Hrvatske

# VLADA REPUBLIKE HRVATSKE

if !supportEmptyParas endif

1213

Na temelju članka 26. stavka 1. Zakona o
Vladi Republike Hrvatske (»Narodne novine«, br. 101/98 i 15/2000), članka 60.
stavaka 1. i 2. Zakona o sustavu državne uprave (»Narodne novine«, br. 75/93,
48/99, 15/2000, 127/2000 i 59/2001), te članka 34. stavka 1. Uredbe o načelima
za unutarnje ustrojstvo tijela državne uprave (»Narodne novine«, broj 43/2001)
i članka 271. stavka 2. Poslovnika Hrvatskog sabora (»Narodne novine«, broj
9/2001), Vlada Republike Hrvatske je na sjednici održanoj 26. srpnja 2001.
godine, donijela

if !supportEmptyParas endif

## UREDBU

### o Uredu za opće poslove Hrvatskoga sabora i Vlade Republike Hrvatske

Članak 1.

Ured za opće poslove Hrvatskoga sabora i
Vlade Republike Hrvatske (u daljnjem tekstu: Ured) je zajednička stručna
služba, koja obavlja odgovarajuće upravno-pravne, analitičko-normativne,
financijsko-planske i druge opće, administrativno i tehničko pomoćne poslove za
Hrvatski sabor, Vladu Republike Hrvatske, Vladine urede i ministarstva, a na
zahtjev i po potrebi, određene poslove iz svog djelokruga obavlja i za Ured
Predsjednika Republike, te za druga tijela državne uprave (u daljnjem tekstu:
državna tijela).

Članak 2.

Za državna tijela iz članka 1. ove Uredbe,
ako aktom tih državnih tijela nije drugačije uređeno, Ured obavlja:

- upravno-pravne, personalne, opće
poslove, poslove pismohrane i poslove centralnog-servisa;

- analitičko-normativne, financijsko-planske
i računovod­stvene poslove;

- rukovanje inventarom, opremom i
umjetninama te vođenje o tome odgovarajućih očevidnika;

- nabavu, skladištenje, distribuciju
uredskog pribora, po­trošnog materijala, novina, časopisa i drugog tiska;

- stručno-tehničke poslove, a naročito:

- tehničko održavanje informatičke,
elektroničke i uredske op­reme i uređaja

- snimanje sjednica, prijepis te tiskanje
sjedničkih i drugih materijala

- vođenje urudžbenog zapisnika, prijem i
otprema pošte i pis­mohrana

- investicijsko i tekuće održavanje
poslovnih zgrada, te drugih objekata i uredskih prostora o kojima skrbi Ured

- pružanje ugostiteljskih usluga u
internim restoranima i bu-ffet-ima

- zagrijavanje i čišćenje poslovnog i
drugog prostora te odr­žavanje zelenila.

Za potrebe Ureda Predsjednika Republike
Ured obavlja poslove iz stavka 1. alineje 2., 3. i 4. ovog članka.

Ured, po potrebi, obavlja i druge poslove
koji mu se stave u zadaću za navedene korisnike, a koji po svojoj prirodi
spadaju u djelokrug njegovih poslova.

Članak 3.

Ured je ovlašten u okviru poslova iz svog
djelokruga i odobrenih sredstava sklapati ugovore i zaključivati pravne
poslove.

Sredstva za rad Ureda utvrđuju se državnim
proračunom.

Ured je dužan sve troškove koji proizlaze
iz obavljanja poslova navedenih u članku 2. ove Uredbe financijski i
knjigovodstveno odvojeno pratiti po pojedinim državnim tijelima za koje obavlja
poslove, te im temeljem zakonskih propisa periodično podnositi izvješća.

Članak 4.

Unutarnja organizacija Ureda organizirana
je kroz odjele, odsjeke, pododsjeke, te odjeljke, u kojima poslove obavljaju
državni službenici i odsjeke, radionice i odjeljke u kojima poslove obavljaju
namještenici.

Okvirni broj državnih službenika i
namještenika potrebnih za obavljanje poslova iz djelokruga Ureda određen je u
tabeli koja je sastavni dio Uredbe.

Tabela iz stavka 2. ovog članka ne
objavljuje se u »Narodnim novinama«.

Članak 5.

Za obavljanje poslova iz djelokruga Ureda,
u Uredu se ustrojavaju sljedeće unutarnje ustrojstvene jedinice:

- Odjel za upravno-pravne, personalne,
opće poslove, poslove pismohrane, poslove centralnog-servisa, informatiku i
telekomunikacije;

- Odjel za analitičko-normativne,
financijsko-planske, raču­no­vodstvene te ostale stručne poslove;

- Odjel za stručno-tehničke i pomoćne
poslove.

Članak 6.

Odjel za upravno-pravne, personalne, opće
poslove, poslove pismohrane, poslove centralnog-servisa, informatiku i
telekomunikacije obavlja poslove iz svog djelokruga, i to:

- izrada uredbi i pravilnika za urede;

- provodi natječaje za prijem službenika i
namještenika za urede;

- izrada pratećih rješenja za službenike i
namještenike za urede;

- provodi natječaje za kupnju opreme,
inventara te priprema ugovore za te poslove;

- vodi personalne očevidnike i s tim u
svezi izdaje potrebne dokumente;

- vodi poslove urudžbenog zapisnika,
prijema i otpreme poš­te, te poslove pismohrane

- prijepis, spikiranje i tiskanje
sjedničkih i drugih materijala;

- organizira auto-servis za korisnike;

- organizira nabavku i održavanje
automobila;

- tehničko-stručno održavanje
informatičke, elektroničke i uredske opreme;

- održavanje telekomunikacijskih sustava;

- snimanje sjednica, te održavanje uredske
opreme i uređaja.

Članak 7.

U Odjelu za upravno-pravne, personalne,
opće poslove, poslove pismohrane i poslove centralnog-servisa, informatiku i
telekomunikacije ustrojavaju se:

1. Odsjek za upravno-pravne i personalne
poslove obavlja poslove:

- izrada Uredbi i pravilnika za Urede

- provodi natječaj za prijem službenika i
namještenika u Urede

- izrada pratećih rješenja za službenike i
namještenike

- provodi natječaj za kupnju opreme i
inventara te priprema ugovore za te poslove

-vodi personalne očevidnike i s tim u
svezi izdaje potrebne dokumente

2. Odsjek za opće poslove obavlja poslove:

- prijema i otprema pošte

- urudžbeni zapisnik

- poslove pismohrane

- vrši poslove prijevoza, nabavke i
održavanja automobila

- Pododsjek za prijem i otpremu pošte i
urudžbeni zapisnik za potrebe Hrvatskog sabora obavlja poslove:

- prijem pošte

- otprema pošte

- urudžbeni zapisnik

- Pododsjek za prijem i otpremu pošte i
urudžbeni zapisnik za potrebe Vlade Republike Hrvatske obavlja poslove:

- prijem pošte

- otprema pošte

- urudžbeni zapisnik

- Pododsjek pismohrane obavlja poslove:

- arhiviranja pismena za potrebe Hrvatskog
sabora, Vlade Republike Hrvatske i Vladinih ureda

- Pododsjek centralnog-servisa obavlja
poslove:

-
organiziranja prijevoza

-
nabavke automobila

-
održavanja automobila

a)
Odjeljak auto-mehaničarske radionice obavlja poslove:

 - servisiranja i održavanja automobila

b)
Odjeljak auto-električarske radionice obavlja poslove:

-
servisiranja i održavanja automobila

3.
Odsjek za prijepis, spikiranje i tiskanje obavlja poslove:

-
prijepisa, spikiranja te tiskanja sjedničkih i drugih materijala

-
Pododsjek za prijepis i spikiranje obavlja poslove:

 - prijepisa i spikiranja sjednica

-
Pododsjek tiskare i knjigovežnice obavlja poslove:

 - tiskanja sjedničkih i drugih materijala

a)
Odjeljak tiskare obavlja poslove:

-
tiskanja sjedničkih i drugih materijala

b)
Odjeljak knjigovežnice obavlja poslove:

-
fotokopiranja te uvezivanja tiskanih materijala

4.
Odsjek za informatiku i telekomunikacije obavlja poslove:

-
tehničko-stručnog održavanja informatičke, elektroničke i uredske opreme

-
održavanja telekomunikacijskih sustava

-
snimanje sjednica

- održavanje ostale uredske opreme i
uređaja

- Pododsjek za informatiku pri Hrvatskom
saboru obavlja poslove:

- održavanje informatičke, elektroničke i
uredske opreme

- Pododsjek za informatiku pri Vladi
Republike Hrvatske obavljaj poslove:

- održavanje informatičke, elektroničke i
uredske opreme

- Pododsjek za telefoniju, audio i video
tehniku za Hrvatski sabor i Vladu Republike Hrvatske obavlja poslove:

- održavanje telekomunikacijskih sustava
te ostale elektro­ničke i uredske opreme, kao i poslove telefonskih
komunikacija

- Pododsjek za snimanje sjednica za
Hrvatski sabor i Vladu Republike Hrvatske obavlja poslove:

- snimanja sjednica za potrebe Hrvatskog
sabora i Vlade Republike Hrvatske.

Članak 8.

Odjel za analitičko-normativne, financijsko-planske,
računo­vod­stvene te ostale stručne poslove obavlja:

- analitičko-normativne,
financijsko-planske i računo­vod­stvene poslove;

- nabavu i rukovanje inventarom, opremom i
umjetninama te vođenje o tome odgovarajućih očevidnika;

- nabavu, skladištenje i distribuciju
uredskog pribora, po­trošnog materijala, novina, časopisa i drugog tiska.

Članak 9.

U Odjelu za analitičko-normativne,
financijsko-planske, raču­novodstvene te ostale stručne poslove ustrojavaju se:

1. Odsjek za financijsko-materijalno
računovodstvo obavlja poslove:

- izrade bilance računa prihoda i rashoda,
vrši obračun i isplatu plaća, raznih novčanih naknada, te vodi propisane
knjigovodstvene i financijske dokumentacije

- Pododsjek likvidature, deviznih plaćanja
i osobnih rashoda obavlja poslove:

- likvidature deviznih plaćanja, te
likvidature obraćuna plaća

a) Odjeljak deviznog poslovanja obavlja
poslove:

- likvidiranja deviznih plaćanja te
likvidature putnih naloga za inozemstvo i surađuje sa poslovnim bankama

b) Odjeljak obračuna plaća obavlja
poslove:

- likvidiranja i obračuna plaća, poslova
vezanih uz plaće, izrađuje razne statističke izvještaje, te godišnje prijave
poreza

- Pododsjek za financijsko-materijalno
knjigovodstvo obavlja poslove:

- kontrole knjigovodstvene dokumentacije,
te vođenje financijskog i materijalnog knjigovodstva

a) Odjeljak financijskog knjigovodstva
obavlja poslove:

- kontrole knjigovodstvene dokumentacije,
izradu statističkih izvještaja, te unosi knjiženje u GK 1 i GK 2

b) Odjeljak materijalnog knjigovodstva
obavlja poslove:

- obrade, knjiženja i evidencije potrošnog
materijala, sitnog inventara, uredskog materijala, te poslove usklađivanja sa
skladišnom evidencijom

2. Odsjek za plansko-analitičke poslove
obavlja poslove:

- planiranja potrebnih financijskih i
materijalnih sredstava, izradu odgovarajućih izvješća

3. Odsjek za nabavu i skladištenje obavlja
poslove:

- nabave opreme, inventara, rezervnih
dijelova, uredskog i drugog potrošnog materijala, te vodi skladišne poslove

4. Odsjek za vođenje očevidnika, rukovanje
imovinom, inventarom i umjetninama obavlja poslove:

- evidencije inventara, opreme, umjetnina
i ostale opreme kojom rukuje Ured, te vodi propisane očevidnike i dokumentaciju
o imovini

- Pododsjek za uređenje prostora i
održavanje zelenila obavlja poslove:

- vezane uz uređenje prostora korisnika
prostora kao i za protokolarne potrebe, poslove aranžiranja cvijeća i ukrasnog
bilja

- Pododsjek za vođenje očevidnika,
rukovanje imovinom i umjetninama obavlja poslove:

- rukovanja imovinom o kojoj skrbi Ured,
te vodi propisane očevidnike i dokumentaciju o imovini.

Članak 10.

Odjel za stručno-tehničke i pomoćne
poslove obavlja poslove:

- investicijskog i tekućeg održavanje
poslovnih zgrada, te drugih objekata i uredskih prostora o kojima skrbi Ured;

- pruža ugostiteljske usluge u internim
restoranima i buffet-ima;

- skrbi o zagrijavanju i čišćenju
poslovnog i drugog prostora te održavanju zelenila;

- obavlja i druge stručno-tehničke
poslove.

Članak 11.

UOdjelu za stručno-tehničke i
pomoćne poslove ustrojavaju se:

- Pododsjek investicijskog i tekućeg
održavanja obavlja poslove:

-
investicijskog i tekućeg održavanja u zgradama o kojima skrbi Ured

a)
Odjeljak održavanja čistoće u Hrvatskom saboru obavlja poslove:

-
čišćenja i održavanja prostora u zgradi Hrvatskog sabora

b)
Odjeljak održavanja čistoće u Vladi Republike Hrvatske obavlja poslove:

-
čišćenja i održavanja prostora u zgradi Vlade Republike Hrvatske i ostalim
zgradama o kojima skrbi Ured

-
Pododsjek prehrane za potrebe Hrvatskog sabora obavlja poslove:

-pripreme
hrane u internom restoranu, te obavlja poslove posluživanja pića u zgradi
Hrvatskog sabora putem internih buffet-a

a)
Odjeljak kuharstva obavlja poslove:

-
pripreme i posluge hrane

b)
Odjeljak posluživanja obavlja poslove:

-
posluživanja hrane i pića u internom restoranu i buffet-ima

-
Pododsjek prehrane za potrebe Vlade Republike Hrvatske obavlja poslove:

-
pripreme hrane u internom restoranu, te obavlja poslove posluživanja pića u
zgradi Vlade Republike Hrvatske putem internih buffet-a

a) Odjeljak kuharstva obavlja poslove:

-
pripreme i posluge hrane

b)
Odjeljak posluživanja obavlja poslove:

-
posluživanja hrane i pića u internom restoranu i buffet-ima

-
Pododsjek tehničkih radionica obavlja poslove:

-
održavanja i servisiranja električnih sustava, sustava kotlovnice, grijanja i
klime, te poslove popravka stolarije, namještaja i ličenja manjih prostora u
zgradama u kojima skrbi Ured

a)
Odjeljak električarske radionice obavlja poslove:

-
popravka i održavanja elektro-uređaja

b)
Odjeljak kotlovnice, grijanja i klime obavlja poslove:

-
održavanja i servisiranja, kotlovnica, sustava grijanja i sustava klime

c)
Odjeljak opće radionice obavlja poslove:

-
sitne popravke stolarije, uredskog namještaja, te poslove bojanja i ličenja
manjih površina.

Članak
12.

Radom
Ureda upravlja predstojnik Ureda koji u odnosu na zaposlene u Uredu ima prava i
dužnosti čelnika tijela državne uprave.

Predstojnika
Ureda imenuje i razrješava dužnosti Vlada Republike Hrvatske na prijedlog
predsjednika Vlade Republike Hrvatske uz prethodnu suglasnost Odbora za izbor
imenovanja i upravne poslove Hrvatskog sabora i Ureda Predsjednika Republike.

Predstojnik
Ureda za svoj rad odgovara Vladi Republike Hrvatske, a za poslove što ih Ured
obavlja za Hrvatski sabor i za Ured Predsjednika Republike odgovoran je tim državnim
tijelima.

Predstojnik
Ureda ima zamjenika predstojnika kojeg imenuje i razrješava dužnosti Vlada
Republike Hrvatske uz suglasnost tajnika Hrvatskog sabora i tajnika Ureda
Predsjednika Republike.

U
slučaju odsutnosti ili spriječenosti predstojnika Ureda zamjenjuje ga zamjenik.

Članak
13**.**

Pravilnikom
o unutarnjem redu Ureda utvrđuju se radna mjesta, opis poslova koji se
obavljaju na radnim mjestima, stručni i drugi uvjeti za raspored na radna
mjesta, broj potrebnih državnih službenika i namještenika, te druga pitanja od
značaja za rad Ureda koja nisu uređena zakonom i ovom Uredbom.

Članak
14.

Pravilnik
iz članka 13. ove Uredbe predstojnik Ureda dužan je donijeti u roku od 60 dana
od dana stupanja na snagu ove Uredbe, uz prethodnu suglasnost ministarstva
nadležnog za poslove opće uprave.

Članak
15.

Danom
stupanja na snagu ove Uredbe prestaje važiti Uredba o Uredu za opće poslove
Vlade i Sabora Republike Hrvatske (»Narodne novine«, broj 29/94).

Članak
16.

Ova
Uredba stupa na snagu danom objave u »Narodnim novinama«.

Klasa: 023-03/01-01/49

Urbroj: 5030107-01-1

Zagreb,
26. srpnja 2001.

Potpredsjednica
**Željka Antunović,** v. r.

Uredba, NN 70/2001-1213